Държавен вестник, бр. 64, 2014 г., стр. 77

БРОЙ  64	
Д Ъ Р Ж А В Е Н  В Е С Т Н И К 	
СТР.  77  
Приложение № 3
към чл. 3, ал. 1, т. 4
СПЕЦИАЛИЗИРАНА МЕТОДИКА
за психологично изследване на кандидатите за 
назначаване на държавна служба в МВР
1. Психологичното изследване на кандидатите 
се провежда чрез:
 – тестово изследване с тест за интелигент­
ност, личностни въпросници и други психоди­
агностични методи;
 – психодиагностично интервю.
1.1. Психологичното изследване се провежда 
в две части:
 – групово попълване на тестове и въпросници;
 – индивидуално психодиагностично интервю.
1.2. Двете части се провеждат в различни дни 
съобразно изготвен график.
2. Чрез психологичното изследване се оценя­
ва степента на съответствие (съвместимост) на 
актуалните психологични профили на кандида­
тите спрямо професионалните и длъжностните 
изисквания, за което се изготвя психологично 
заключение (приложение № 3.5).
3. Психологичната пригодност съобразно 
професионалните и длъжностните изисквания се 
определя в три степени, отразяващи нивото на 
съответствие на личностните качества спрямо 
изискванията за успешна адаптация и ефективна 
реализация, както следва:
• „не покрива минималните изисквания за 
длъжността“ 0 – 6 т.
• „покрива минималните изисквания за 
длъжността“ 7 – 15 т.
• „покрива основните изисквания за длъж­
ността“ 16 – 30 т.
4. Първа степен от 0 до 6 т. и заключение 
„не покрива минималните изисквания за длъж­
ността“ отразява несъответствие на актуалния 
личностен профил на кандидата с емпирично 
установените психологични критерии за успешна 
адаптация и ефективна реализация на длъжност 
със съответни функционални задължения. За 
кандидатите, получили от 0 до 6 т., конкурсната 
процедура се прекратява след провеждане на 
тестовото изследване и не се провежда втората 
част на психологичното изследване – психоди­
агностично интервю.
5. Втора степен от 7 до 15 т. и заключение „по­
крива минималните изисквания за длъжността“ 
отразява минимално съответствие на актуалния 
личностен профил с емпирично установените 
психологични критерии за успешна адаптация 
и ефективна реализация на длъжност със съот­
ветни функционални задължения. 
6. Трета степен от 16 до 30 т. и заключение 
„покрива основните изисквания за длъжността“ 
отразява съответствие на актуалния личностен 
профил на кандидата с емпирично установените 
психологични критерии за успешна адаптация и 
ефективна реализация на длъжност със съответни 
функционални задължения. 
7. Степента на психологичната пригодност 
се определя чрез съпоставка на актуалния лич­
ностен профил на кандидата (установен чрез 
резултатите от тестовото изследване и данните 
от психодиагностичното интервю) с емпирично 
изведени психологични критерии за успешна 
адаптация и ефективна реализация на длъжност 
със съответни функционални задължения. 
7.1. Личностният профил е комплексна оценка 
от: нивото на интелектуални способности, пси­
хологичните качества, ценностната ориентация 
и нагласите, имащи отношение към специфич­
ните професионални изисквания за съответните 
длъжности.
7.2. Личностният профил се изготвя чрез 
прилагане на стандартизирани тестове за инте­
лигентност, личностни въпросници, полуструк­
турирано интервю и други психологични методи 
за оценка на личността и поведението.  
7.3. В случаите по т. 5 и 6 се изготвя разгър­
нато психологично заключение.
8. Психологичното изследване се извършва 
по график, изготвен от Института по психоло­
гия – МВР.
9. След проведеното тестово изследване се 
изготвя протокол, съдържащ данни за кандида­
тите по т. 4 и график за провеждане на втората 
част на психологичното изследване (психодиаг­
ностично интервю) за кандидатите по т. 5 и 6. 
10. След провеждането на втората част на 
психологичното изследване (психодиагностично 
интервю) се изготвя протокол с резултатите на 
кандидатите по т. 5 и 6.
11. В случай че важна причина възпрепятства 
явяването му на определените дати (за първа и 
втора част на психологичното изследване), най-
късно до началото на психологичното изследване 
кандидатът може да подаде заявление до пред­
седателя на конкурсната комисия за определяне 
на друга дата или час в рамките на изготвения 
график, като задължително прилага официален 
документ, удостоверяващ възпрепятстващите 
обстоятелства.
12. Не се допуска повторно явяване на кан­
дидат на психологично изследване в рамките на 
обявения конкурс.
13. При явяването си на психологично изслед­
ване всеки кандидат трябва да носи със себе си 
лична карта и две химикалки.
14. По преценка, може да бъде създадена 
организация за провеждане на психологичното 
изследване в помещения на МВР, извън структур­
ните звена на Института по психология – МВР.
15. Ръководителят на експертна група ин­
структира участниците в психологичното 
изследване за реда и организацията за про­
веждането му.
16. Преди началото на психологичното изслед­
ване кандидатите попълват декларация за добро­
волно участие и сътрудничество в изследването.
17. Ръководителят на експертната група пре­
доставя на конкурсната комисия протоколите и 
психологичните заключения. 
18. Психологичното изследване се извършва 
в съответствие с вътрешните правила за орга­
низацията на работата в Института по психо­
логия – МВР.